**TIRGUS IZPĒTE**

**“Fiziskās apsardzes pakalpojumu nodrošināšana Bauskas novada pasākumos”,**

**identifikācijas numurs BNP/TI/2023/93**

1. **Iepirkuma rīkotājs**

|  |  |
| --- | --- |
| **Nosaukums** | Bauskas novada pašvaldība |
| **Juridiskā adrese** | Uzvaras iela 1, Bauska, Bauskas novads, LV-3901 |
| **Reģistrācijas numurs** | 90009116223 |

1. **Pasūtītājs**

|  |  |
| --- | --- |
| **Nosaukums** | Bauskas novada pašvaldības iestāde “Bauskas Kultūras centrs” |
| **Reģistrācijas numurs** | 90000033119 |
| **Adrese** | Kalna iela 18, Bauska, Bauskas nov., LV-3901 |

1. **Iepirkuma priekšmets**
	1. **Fiziskās apsardzes pakalpojumu nodrošināšana Bauskas novada pasākumos** (turpmāk – Nolikums), saskaņā ar Tehnisko specifikāciju (1.pielikums) un Līguma projektu (8.pielikums).
	2. **CPV kods**: 79710000-4 (apsardzes pakalpojumi), 79713000-5 (Apsargu pakalpojumi).
	3. **Līgums izpildes termiņš:** no Līguma noslēgšanas dienas līdz 01.01.2023.
		1. Paredzamie pasākumi:
			1. Festivālā “Bauska TASTE” 04.08.2023. – 06.08.2023;
			2. Jaungada sagaidīšana Bauskā 31.12.2023 – 01.01.2024.
	4. **Līguma izpildes vieta:** Bauskas novads, pasūtītāja norādītajās vietās.
	5. Pretendents piedāvājumu drīkst iesniegt par visu iepirkuma priekšmeta apjomu. Pretendents nedrīkst iesniegt piedāvājuma variantus.
2. **Iepirkuma metode**
	1. Tirgus izpēte, kas tiek organizēta saskaņā ar Publisko iepirkumu likuma 9.panta divdesmito daļu.
3. **Kontaktpersonas**
	1. Pasūtītāja noteiktā kontaktpersona par tirgus izpētes noteikumiem: Juridiskā un iepirkumu departamenta Iepirkumu nodaļas iepirkumu speciāliste Madara Paegle, e-pasts: madara.paegle@bauskasnovads.lv, tālr. +371 65611814;
	2. Par tehnisko specifikāciju: Bauskas novada pašvaldības iestādes “Bauskas Kultūras centrs” saimniecības vadītājs Uģis Skuja, e-pasts: ugis.skuja@bauskasnovads.lv, tālr. +371 23202339.
4. **Piedāvājumu iesniegšanas vieta, datums un laiks**
	1. Pretendents savu piedāvājumu iesniedz **līdz 2023. gada 20. jūlijam plkst. 14:00**, nosūtot elektroniski uz e-pasta adresi: madara.paegle@bauskasnovads.lv.
5. **Prasības pretendentiem**
	1. **Pretendenta izslēgšanas nosacījumi**
		1. Uz pretendentu neattiecas Publisko iepirkumu likuma 9. panta astotās daļas nosacījumi.
		2. Iepirkuma komisija izslēgs pretendentu, no turpmākas dalības iepirkumā, kā arī neizskatīs pretendenta piedāvājumu, ja attiecībā uz pretendentu tiek konstatēti Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi.
	2. **Pretendenta kvalifikācijas prasības**
		1. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs nodarboties ar komercdarbību un veikt Pasūtītājam nepieciešamo Pakalpojumu.
			1. Par reģistrācijas faktu Latvijas Republikas Uzņēmumu reģistrā Rīkotājs pārliecināsies Uzņēmumu reģistra mājaslapā <https://info.ur.gov.lv/>.
			2. Ja pretendents ir reģistrēts ārvalstīs, jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija.
	3. **Prasības attiecībā uz pretendenta tehniskajām un profesionālajām spējām**
		1. Pretendentam jābūt saņemtai speciālajai atļaujai (licencei) fiziskās apsardzes pakalpojumu sniegšanai.
		2. Pretendentam jānodrošina apsardzes darbinieki, kuriem ir Latvijā akreditētas sertificēšanas institūcijas izsniegts apsardzes sertifikāts, kas apliecina fiziskās personas profesionālo kompetenci apsardzes darbības jomā, vai līdzvērtīgas iestādes ārvalstīs izdots kvalifikāciju apstiprinošs dokuments, kas dod tiesības veikt iepirkuma priekšmetā minēto pakalpojumu. Pretendenta speciālistam, kuram profesionālā kvalifikācija ir iegūta ārzemēs, jābūt Latvijas kompetentas institūcijas izdotai profesionālās kvalifikācijas atzīšanas apliecībai vai sertifikātam, vai arī citam dokumentam, kas apliecina ārvalstīs iegūtās izglītības un profesionālās kvalifikācijas atbilstību Latvijas Republikā noteiktajām prasībām.
		3. Pretendentam iepriekšējo 3 (trīs) gadu laikā (2020., 2021., 2022. un 2023. gadā līdz piedāvājuma iesniegšanas brīdim) jābūt pozitīvai pieredzei fiziskās apsardzes pakalpojumu sniegšanā **vismaz 1 (vienā) pasākumā**, kur apmeklētāju skaits ir bijis ne mazāk kā 9 000 (deviņi tūkstoši) un par šo pasākumu (ar apmeklētāju skaitu ne mazāku kā 9 000 (deviņi tūkstoši)) ir saņemta pasūtītāja pozitīva atsauksme, kurā norādīts veikto darbu apraksts, apmeklētāju skaits, laika periods, pasūtītājs un pasūtītāja iestādes/uzņēmuma vadītājs, kurš ir pilnvarots apstiprināt atsauksmē ietverto informāciju. Pretendents var iesniegt citus alternatīvus dokumentus, kas apliecina prasīto pieredzi, ja pretendentam pasūtītāja atsauksme nav pieejama.
6. **Prasības pretendentam**
	1. Pretendentu **atlases dokumenti**
		1. **Pretendenta pieteikums** dalībai tirgus izpētē, kurš sagatavots atbilstoši Nolikuma paraugam (2.pielikums).
		2. Pretendenta **speciālas atļaujas (licences) kopija**, kas apliecina pretendenta tiesības sniegt fiziskās apsardzes pakalpojumus.
		3. **Apliecinājums** (brīvā formā), ka pakalpojuma izpildē tiks iesaistīti tādi apsardzes darbinieki, kuriem ir Latvijā akreditētas sertificēšanas institūcijas izsniegts apsardzes sertifikāts, kas apliecina fiziskās personas profesionālo kompetenci apsardzes darbības jomā, vai līdzvērtīgas iestādes ārvalstīs izdots kvalifikāciju apstiprinošs dokuments, kas dod tiesības veikt iepirkuma priekšmetā minēto pakalpojumu.
		4. **Informācija par pretendenta pieredzi** iepriekšējos 3 (trīs) gados (3.pielikums), kas apliecina pretendenta atbilstību 7.3.3.apakšpunkta prasībām, pievienojot 1 (vienu) pasūtītāja pozitīvu atsauksmi, kurā norādīts veikto darbu apraksts, apmeklētāju skaits, laika periods, pasūtītājs un pasūtītāja iestādes/uzņēmuma vadītājs, kurš ir pilnvarots apstiprināt atsauksmē ietverto informāciju vai citi dokumenti, kas apliecina pretendenta pieredzi norādītajā objektā.
		5. Ja pretendents Pakalpojumam plāno piesaistīt apakšuzņēmējus:
			1. **apakšuzņēmējiem nododamo darbu saraksts** atbilstoši Apakšuzņēmējiem nododamo darbu saraksta paraugam (4.pielikums), iesniedzams tikai par tiem apakšuzņēmējiem, kuru nododamā sniedzamo darbu vērtība katram apakšuzņēmējam ir vismaz 10 000 euro;
			2. rakstisks **apakšuzņēmēja apliecinājums** atbilstoši Apakšuzņēmēja apliecinājuma paraugam (5.pielikums) par apakšuzņēmēja piedalīšanos tirgus izpētē, kā arī apakšuzņēmēja gatavību veikt Apakšuzņēmējiem nododamo darbu sarakstā norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts iepirkuma līgums.
		6. Ja piedāvājumu iesniedz piegādātāju apvienība, piedāvājumā papildus norāda vadošo dalībnieku, kas tirgus izpētē pārstāv attiecīgo piegādātāju apvienību, kā arī katra dalībnieka atbildības sadalījumu un pretendentu atlasei papildus jāiesniedz **vienošanās par sadarbību** ar dalībniekiem konkrētā līguma izpildei. Piegādātāju apvienības dalībnieki izvirzītās prasības (attiecībā uz tehniskajām un profesionālajām spējām) var izpildīt kopā (proti, summējot tās dalībnieku spējas).
	2. **Tehniskais piedāvājums**
		1. **Apliecinājums** (brīvā formā), ka fiziskās apsardzes pakalpojums tiks veikts saskaņā ar Tehnisko specifikāciju (1.pielikums) un Līguma projektu (8.pielikums).
	3. **Finanšu piedāvājums**
		1. Finanšu piedāvājums, kas sagatavots atbilstoši finanšu piedāvājuma paraugam (6.pielikums).
		2. Visas cenas piedāvājumā jānorāda *euro* (EUR), atsevišķi nodalot summu bez pievienotās vērtības nodokļa, pievienotās vērtības nodokli un kopējās izmaksas, ieskaitot pievienotās vērtības nodokli.
		3. Cenā jāiekļauj visas izmaksas, kas saistītas ar Pakalpojumu līdz to galīgai pabeigšanai, detalizēti izvērtējot un ietverot visus riskus.
	4. **Piedāvājuma izvēles kritērijs**
		1. Saimnieciski visizdevīgāko piedāvājumu ar zemāko cenu no piedāvājumiem, kas pilnībā atbilst visām tirgus izpētes prasībām.

**1.pielikums**

**TEHNISKĀ SPECIFIKĀCIJA**

**“Fiziskās apsardzes pakalpojumu nodrošināšana Bauskas novada pasākumos”,**

**identifikācijas numurs BNP/TI/2023/93**

Pakalpojums ietver sabiedriskās kārtības un drošības nodrošināšanu Bauskas Kultūras centra rīkotajos mūzikas un aktīvās atpūtas pasākumos:

1. Festivāls “Bauska TASTE” 04.08.2023. – 06.08.2023;
2. Jaungada sagaidīšana Bauskā 31.12.2023 – 01.01.2024.

**Darba uzdevums:**

* izplānot nepieciešamo apsardzes personāla skaitu un to darba uzdevumu atbilstoši konkrētā pasākuma specifikai;
* kontrolēt pasākuma iekšējās kārtības noteikumu ievērošanu pasākuma laikā un teritorijā;
* vispārējas sabiedriskās kārtības ievērošanas, drošības un ugunsdrošības prasību ievērošanas kontrole pasākuma teritorijā;
pasākuma dalībnieku, īpašo personu vai grupas fiziska apsardze skatuves un aizkulišu teritorijā;
* apsargāt teritorijas galveno ieejas zonu un kontrolēt, lai teritorijā neiekļūst transportlīdzekļi, kuriem nav izsniegta iebraukšanas caurlaide Bauskas pilskalna parka estrādē;
* nepieciešamības gadījumā piesaistīt operatīvos dienestus (Valsts ugunsdzēsības un glābšanas dienests, Valsts policija, Pašvaldības policija, Neatliekamās medicīniskās palīdzības dienests);
* Nodrošināt radio sakarus ar pasākuma organizatoriem;
* Pasākumā “Festivāls “Bauska TASTE”” nepieciešamais pakalpojuma nodrošinājums:

|  |  |  |  |  |  |
| --- | --- | --- | --- | --- | --- |
| **Datums** | **Laiks no** | **Laiks līdz** | **Apsargu skaits** | **Nostrādātās stundas** | **Minimālās nostrādātās cilvēkstundas kopā** |
| 04.08.2023. | 09:00 | 15:00 | 6 | 6 | 36 |
| 04.08.2023. | 15:00 | 24:00 | 32\* | 9 | 288 |
| 05.08.2023. | 00:00 | 05:00 | 32\* | 5 | 160 |
| 05.08.2023. | 5:00 | 12:00 | 14 | 7 | 98 |
| 05.08.2023. | 12:00 | 24:00 | 32\*\* | 12 | 384 |
| 06.08.2023. | 00:00 | 05:00 | 32\*\* | 5 | 160 |
| 06.08.2023. | 05:00 | 10:00 | 14 | 5 | 70 |
| **KOPĀ**: | **49** | **1196** |

*\*No 2023. gada 4. augusta plkst. 15:00 līdz 5. augusta 05:00 minimālais apsargu skaits: 30 apsargi un 2 apsargi ar suņiem.*

*\*\*No 2023. gada 5. augusta plkst. 12:00 līdz 6. augusta 05:00 minimālais apsargu skaits: 30 apsargi un 2 apsargi ar suņiem.*

Festivāla “Bauska TASTE” noteikumus skatīt Nolikuma 5.pielikumā.

* Pasākumā “Jaungada sagaidīšana Bauskā” nepieciešamais pakalpojuma nodrošinājums:

|  |
| --- |
| **Jaungada sagaidīšanā Bauskā** |
| **Datums** | **Laiks no** | **Laiks līdz** | **Apsargu skaits** | **Nostrādātās stundas** | **Minimālās nostrādātās cilvēkstundas kopā** |
| 31.12.2023. | 21:00 | 24:00 | 4 | 3 | 12 |
| 01.01.2024. | 00:00 | 05:00 | 4 | 5 | 20 |
| **KOPĀ**: | **8** | **32** |

**2.pielikums**

**pieteikums dalībai TIRGUS IZPĒTĒ**

**“****Fiziskās apsardzes pakalpojumu nodrošināšana Bauskas novada pasākumos”,**

**identifikācijas numurs** **BNP/TI/2023/93**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tās (amats) (vārds, uzvārds) vārdā, ar šī pieteikuma iesniegšanu:

1. Piesaka savu dalību tirgus izpētē **“Fiziskās apsardzes pakalpojumu nodrošināšana Bauskas novada pasākumos”, identifikācijas Nr. BNP/TI/2023/93**, un apņemas ievērot minētā Nolikuma prasības.

2. Apliecina, ka visas sniegtās ziņas un dati ir patiesi, visas iesniegto dokumentu kopijas atbilst oriģinālam.

3. Apņemas veikt Pakalpojumu saskaņā ar Tehnisko specifikāciju un Līguma projektu.

|  |  |  |  |  |
| --- | --- | --- | --- | --- |
| Pretendents atbilst |  | neatbilst |  | **mazā vai vidējā uzņēmuma** statusam[[1]](#footnote-1)  |

Īsas ziņas par pretendentu:

|  |  |
| --- | --- |
| 1. | Nosaukums: |
| 2. | Juridiskā adrese: |
| 3. | Pasta adrese: |
| 4. | Kontaktpersona: |
| 5. | Telefons: |
| 6. | E-pasts: |
| 7. | Interneta adrese: |

|  |  |
| --- | --- |
| Vārds, uzvārds: |  |
| Amata nosaukums: |  |
| Paraksts: |  |
| Datums: |  |

**3.pielikums**

**PRETENDENTA PIEREDZES APRAKSTS**

**“Fiziskās apsardzes pakalpojumu nodrošināšana Bauskas novada pasākumos”,**

**identifikācijas numurs BNP/TI/2023/93**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| **Nr.****p.k.** | **Pasākuma nosaukums** | **Pasūtītāja nosaukums,****reģistrācijas numurs, kontaktpersona** (vārds, uzvārds, tālr. Nr., e-pasts) | **Veiktā pakalpojuma īss apraksts** | **Apmeklētāju skaits***(jānorāda vienam pasākumam, kas apliecina pretendenta atbilstību nolikuma 7.3.3.apakšpunkta prasībai par apmeklētāju skaitu, kas ir ne mazāks kā 9 000 (deviņi tūkstoši)* | **Pasākuma norises laiks (no/līdz)** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

* *Pretendenta pieredzei jāatbilst Nolikuma 7.3.3.apakšpunkta prasībām.*
* *Piedāvājumam jāpievieno 1 (viena) pasūtītāja pozitīva atsauksme, par pasākumu ar apmeklētāju skaitu ne mazāku kā 9 000 (deviņi tūkstoši).*

|  |  |
| --- | --- |
| Vārds, uzvārds: |  |
| Amata nosaukums: |  |
| Paraksts: |  |
| Datums: |  |
|  |

**4.pielikums**

**APAKŠUZŅĒMĒJIEM NODODAMO DARBU SARAKSTS\***

**“Fiziskās apsardzes pakalpojumu nodrošināšana Bauskas novada pasākumos”,**

**identifikācijas numurs BNP/TI/2023/93**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Apakšuzņēmēja nosaukums, reģistrācijas numurs, adrese un kontaktpersona | Nododamo darbu apjoms (EUR bez PVN) | Īss apakšuzņēmēja veicamo darbu apraksts |
|  |  |  |
|  |  |  |
|  |  |  |

*\* Informācija iesniedzama tikai par tiem apakšuzņēmējiem, kuru nododamā sniedzamo darbu vērtība katram apakšuzņēmējam ir vismaz 10 000 euro.*

|  |  |
| --- | --- |
| Vārds, uzvārds: |  |
| Amata nosaukums: |  |
| Paraksts: |  |
| Datums: |  |

**5.pielikums**

**APAKŠUZŅĒMĒJIEM NODODAMO DARBU SARAKSTS\***

**“Fiziskās apsardzes pakalpojumu nodrošināšana Bauskas novada pasākumos”,**

**identifikācijas numurs BNP/TI/2023/93**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo /*Apakšuzņēmēja nosaukums, reģistrācijas numurs un adrese/* apliecina, ka:

1. piekrīt piedalīties Bauskas novada pašvaldības organizētajā tirgus izpētē **“Fiziskās apsardzes pakalpojumu nodrošināšana Bauskas novada pasākumos”, identifikācijas Nr. BNP/TI/2023/93**, kā <Pretendenta nosaukums, reģistrācijas numurs un adrese> (turpmāk – Pretendents) apakšuzņēmēji, kā arī
2. gadījumā, ja ar Pretendentu ir noslēgts iepirkuma līgums, apņemas:

veikt šādus darbus:

/*īss darbu apraksts atbilstoši Apakšuzņēmējiem nododamo darbu sarakstā norādītajam*/

un nodot pretendentam šādus resursus:

/*īss Pretendentam nododamo resursu (speciālistu un/vai tehniskā aprīkojuma) apraksts*/.

|  |  |  |  |  |
| --- | --- | --- | --- | --- |
| **Apakšuzņēmējs** atbilst |  | neatbilst |  | **mazā vai vidējā uzņēmuma** statusam[[2]](#footnote-2)  |

|  |  |
| --- | --- |
| Vārds, uzvārds: |  |
| Amata nosaukums: |  |
| Paraksts: |  |
| Datums: |  |

**6.pielikums**

**FINANŠU PIEDĀVĀJUMS**

**“Fiziskās apsardzes pakalpojumu nodrošināšana Bauskas novada pasākumos”,**

**identifikācijas numurs** **BNP/TI/2023/93**

|  |  |  |
| --- | --- | --- |
| **Nr.p.k.** | **Pasākums** | **Pakalpojuma cena EUR bez PVN** |
| 1. | **Festivāls “Bauska TASTE”**  |  |
| 2. | **Jaungada sagaidīšana Bauskā** |  |
| **KOPĀ EUR bez PVN:** |  |

Finanšu piedāvājumā cenu norāda *euro* (EUR). Piedāvājuma cenā jābūt iekļautām visām izmaksām, kas saistītas ar pakalpojuma nodrošināšanu saskaņā ar tehnisko specifikāciju, tai skaitā apdrošināšanu, visiem nodokļiem un nodevām, izņemot pievienotās vērtības nodokli, kā arī ar nepieciešamo atļauju saņemšanu no trešajām personām u.c. maksājumiem, kas nepieciešami iepirkuma līguma pilnīgai un kvalitatīvai izpildei. Cenas tiek fiksētas uz visu pakalpojuma izpildes laiku un netiks pārrēķinātas.

**7.pielikums**

**FESTIVĀLA “BAUSKA TASTE” NOTEIKUMI**

* Iegādājoties festivāla biļetes un atrodoties festivāla teritorijā, tiek pieņemts, ka apmeklētājs ir iepazinies ar šiem noteikumiem un apņēmies ievērot tos un Latvijas Republikas normatīvos aktus.
* Atrodoties festivāla teritorijā, Jūs piekrītat, ka varat tikt fotografēts, filmēts un pēc tam atspoguļots presē, sociālajos portālos un citos medijos, kā arī festivāla reklāmas materiālos nākotnē;
* Festivāla teritorijā Jums jāņem vērā visi organizatoru un apsardzes darbinieku norādījumi;
* Festivāla organizatoriem un apsardzes darbiniekiem ir tiesības liegt ieeju vai izraidīt no festivāla teritorijas apmeklētājus, kuru uzvedība varētu apdraudēt citu apmeklētāju drošību un/vai traucēt festivāla norisei;
* Rīkotājs patur tiesības mainīt festivāla koncertu programmu vai uzstāšanās kārtību;
* Festivāls netiks atcelts sliktu laikapstākļu dēļ, kā arī neizmantotās biļetes netiks kompensētas;
* Apmeklētājs apzinās, ka festivāla laikā izmantotās skaņu pastiprinošās iekārtas var radīt papildu slodzi dzirdei, kā arī to, ka festivāla koncertu laikā var tikt izmantotas gaismu iekārtas ar stroboskopisku efektu;
* Neatļautu priekšmetu nodošana uzglabāšanai festivāla apkalpojošajam personālam vai kārtības uzturētājiem nav paredzēta un netiks nodrošināta;
* Apmeklētāji aicināti izmantot festivāla teritorijā un ap to uzstādītās atkritumu tvertnes, nepiesārņot parku, kā arī smēķēt tam paredzētajā vietā.

**Festivāla teritorija apmeklētājiem ir atvērta:**
4. augustā no plkst. 16.00 līdz 5. augusta plkst. 05.00
5. augustā no plkst. 12.00 līdz plkst. 05.00

**BIĻETES UN IEEJAS APROČU SAŅEMŠANA**

* Festivāla biļetes iepriekš pārdošanā pieejamas “Biļešu paradīze” kasēs visā Latvijā, kā arī internetā [www.bilesuparadize.lv](http://www.bilesuparadize.lv).
* Pie ieejas festivālā Jūsu biļete tiks skenēta, tādēļ glabājiet savu biļeti rūpīgi un neradiet iespēju kādam nokopēt to vai uz tās esošo svītrkodu – ieiet festivāla teritorijā varēs tikai pirmais apmeklētājs, kurš uzrādīs biļeti ar šādu kodu.
* Festivāla biļete derīga abām festivāla dienām.
* Biļešu kasēs, kas atrodas pie Festivāla ieejas ir iespējams iegādāties biļeti, norēķinoties tikai skaidrā naudā. Biļetes festivālā uz vietas maksā\_\_ EUR divām dienām, bet vienas dienas biļete\_\_ EUR. Pensionāriem, uzrādot apliecību, un jauniešiem no 12-18 gadu vecumam ieejas maksa – \_\_\_ EUR. Bērniem līdz 11 gadu vecumam un I grupas invalīdiem ieeja ir bez maksas.
* Iepriekš pārdošanā iegādātās biļetes pie ieejas Festivāla teritorijā tiks apmainītas pret ieejas aproci. Festivāla teritorijā var atrasties tikai ar derīgu ieejas aproci. Aproces, kas ir bojātas – saplēstas, salīmētas vai sagrieztas tiek uzskatītas par nederīgām. Biļetēm ir jāatrodas pie apmeklētāja visu festivāla apmeklējuma laiku. Nespēja uzrādīt biļeti var būt par iemeslu apmeklētāja izraidīšanai no festivāla teritorijas.
* Rīkotājs var atteikt iekļūšanu festivāla teritorijā, ja ir pamatots iemesls uzskatīt, ka uzrādītās biļetes ir pirktas no nepilnvarotiem tirgotājiem vai citiem neatļautiem avotiem, vai ja tās ir kopētas vai pavairotas kā citādi.
* Biļešu kopēšana un to tālāka pārdošana ir stingri aizliegta. Risku par biļetes oriģināla un dublikātu vienlaicīgu izmantošanu uzņemas pircējs. Organizators neuzņemas atbildību par biļetes ļaunprātīgu izmantošanu.
* Biļešu izmantošana reklāmas kampaņās, akcijās, konkursos u.tml. ir aizliegta bez saskaņošanas ar festivāla organizatoru.
* Priekšnosacījums iekļūšanai festivāla teritorijā ir personīgo mantu apskate, kas tiek veikta, lai nodrošinātu apmeklētāju drošību. Kārtības uzturētāji (apsardzes darbinieki) drīkst apskatīt apģērbu, somas un to saturu, kā arī citas lietas, kas tiek noteiktas pēc rīkotāja ieskatiem, gan ienākot festivāla teritorijā, gan izejot no tās.
* Apmeklētājam var atteikt iekļūšanu festivāla teritorijā, ja, pēc rīkotāja domām, viņš ir smagā alkohola reibumā vai var nonākt pārmērīgā alkohola reibuma stāvoklī.

**TELŠU PILSĒTIŅA UN AUTOSTĀVVIETA**

* Teritorijā darbosies telšu pilsētiņa, telšu pilsētiņas cena vienai personai ir \_\_\_ EUR. Festivāla apmeklētājs pats atbild par savām personiskajām telšu pilsētiņā atstātajām mantām. Uz telšu pilsētiņu attiecas arī Festivāla noteikumi.

**FESTIVĀLA TERITORIJĀ AIZLIEGTS IENEST:**

* Pārtikas produktus, dzērienus, alkoholiskos dzērienus (šis noteikums neattiecas uz speciālo pārtiku bērniem)
* Visu veidu ieročus un pašaizsardzības ierīces;
* Dūmu sveces un jebkurus sprādzienus imitējošus un pirotehnikas izstrādājumus;
* Ugunsnedrošas, sprāgstošas, indīgas, toksiskas un kodīgi smaržojošas vielas;
* Viegli uzliesmojošus priekšmetus vai vielas;
* Profesionālo foto un video tehniku (ar noņemamu objektīvu) bez iepriekšējas saskaņošanas ar rīkotāju;
* Lāzeriekārtas;
* Lidojošus priekšmetus (radiovadāmus, bezpilota objektus, dronus) bez iepriekšējas saskaņošanas ar rīkotāju;
* Lietussargus;
* Lielgabarīta priekšmetus;
* Apreibinošās vielas un narkotikas;
* Priekšmetus, kas var apdraudēt citus apmeklētājus (naži, stikla priekšmeti, gāzes baloniņi, asi priekšmeti u.tml.)

**FESTIVĀLA TERITORIJĀ AIZLIEGTS:**

* Lietot atklātu uguni (ugunskurs, sveces, pirotehnika u.c.)
* Lietot narkotiskās vielas;
* Veikt jebkāda veida promocijas un mārketinga aktivitātes bez iepriekšējas saskaņošanas;
* Ar savu uzvedību traucēt citiem festivāla apmeklētājiem vai apdraudēt to drošību;
* Radīt šķēršļus apmeklētāju un dalībnieku kustībai, rāpties uz norobežojumiem, margām, apgaismes ierīcēm, mastiem, nesošajām konstrukcijām;
* Izmantot tādas apģērba detaļas, priekšmetus un uzvedības metodes, kas aizsedz apmeklētāja seju;
* Iegādāties alkoholu un cigaretes apmeklētājiem, kuri jaunāki par 18 gadiem;
* Uzturēties teritorijā apmeklētājiem, kuri jaunāki par 16 gadiem, laika posmā no 22.00-07.00 bez vecāku vai likumīgu aizbildņu uzraudzības;
* Ienākt ar dzīvniekiem;
* Peldēties festivāla teritorijā diennakts tumšajā laikā vai alkohola reibumā;
* Iebraukt ar transporta līdzekļiem, ja nav piešķirta caurlaide.

**FESTIVĀLA ORGANIZATORI NEUZŅEMAS ATBILDĪBU PAR:**

* Apmeklētāju traumām, kas tiek gūtas pasākumā laikā (teritorijā atrodas Neatliekamās medicīniskās palīdzības brigāde);
* Apmeklētāju personīgo mantu bojājumiem, pazušanu vai to nozagšanu, tostarp, par telšu pilsētiņā atstātajām mantām;
* Iegādātām un neizmantotām biļetēm – tās netiks kompensētas;
* Festivāla teritorijā tirgoto ēdienu, dzērienu un citu preču vai sniegto pakalpojumu kvalitāti. Pilnu atbildību par to uzņemas konkrētais preces pārdevējs vai pakalpojuma sniedzējs.

**APMEKLĒTĀJU PIENĀKUMI:**

* Ievērot šos noteikumus;
* Ja atskan evakuācijas paziņojums, atstāt festivāla teritoriju pa tuvāko evakuācijas ceļu, sekojot norādēm vai kārtības uzturētāju norādījumiem;
* Nekavējoties ziņot rīkotājiem, kārtības uzturētājiem par aizdomīgiem priekšmetiem, ugunsgrēka un piedūmojuma pazīmēm, likumpārkāpumiem un citiem drošības apdraudējumiem;
* Festivāla teritorijā apmeklētājs pats ir atbildīgs par savu īpašumu, rīkotājs neuzņemas nekādu atbildību par īpašumu, kas ir nozaudēts, nozagts vai bojāts festivāla laikā. Jebkādas lietas, kas tiek atstātas pie ieejas/izejas vai kārtības uzturētājiem, ir paša apmeklētāja atbildība.

**IEGĀDĀJOTIES FESTIVĀLA BIĻETI UN ATRODOTIES FESTIVĀLA TERITORIJĀ, JŪS APSTIPRINĀT, KA ESAT IEPAZINUŠIES UN ŅĒMUŠI VĒRĀ IEKŠĒJĀS KĀRTĪBAS NOTEIKUMUS!**

**ESIET SVEICINĀTI FESTIVĀLĀ, KUR SATIEKAS “BAUSKA TASTE”!**

**FESTIVĀLA ORGANIZATORI NOVĒL PATĪKAMU ATPŪTU!**

**8.pielikums**

*Līguma projekts*

**LĪGUMS Nr. BNP/TI/2023/93**

“**Fiziskās apsardzes pakalpojumu nodrošināšana Bauskas novada pasākumos**”

Bauskā, Bauskas novadā

Nr. #REG\_NUMURS#

*Līguma datums ir tā elektroniskās parakstīšanas datums*

 **Bauskas novada pašvaldība**, vienotais reģistrācijas Nr. 90009116223, juridiskā adrese: Uzvaras iela 1, Bauska, Bauskas novads, LV-3901, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kurš pārstāv pašvaldību uz \_\_\_\_\_\_\_\_\_\_\_\_\_\_ pamata (turpmāk – Iepirkuma veicējs/Pasūtītājs),

un

 **“­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_”**, vienotais reģistrācijas Nr.\_\_\_\_\_\_\_\_\_\_\_\_\_\_\_\_\_\_\_, juridiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_, kurš/kura pārstāv uzņēmumu uz statūtu pamata, no otras puses (turpmāk – Izpildītājs),

 abi kopā un katrs atsevišķi turpmāk līguma tekstā saukti par Pusēm, pamatojoties uz tirgus izpētes “Fiziskās apsardzes pakalpojumu nodrošināšana Bauskas novada pasākumos” ar identifikācijas Nr. BNP/TI/2023/93 rezultātiem un Izpildītāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
	1. **Pasūtītājs uzdod un apmaksā, un Izpildītājs ar saviem resursiem apņemas nodrošināt fizisko apsardzi (turpmāk – Pakalpojums)** Pasūtītāja rīkotajos pasākumos saskaņā ar Līgumu, Tehnisko specifikāciju (Līguma 1.pielikums), Finanšu piedāvājumu (Līguma 2.pielikums) un Latvijas Republikas normatīvo aktu prasībām.
	2. Izpildītājs apliecina, ka ir pienācīgi iepazinies ar Pakalpojuma sniegšanas prasībām un apjomu, un atsakās izvirzīt jebkāda satura iebildumus vai pretenzijas. Izpildītājs apliecina, ka Finanšu piedāvājumā (Līguma 2.pielikums) ir iekļauti visi Izpildītāja ar Pakalpojuma sniegšanu saistītie izdevumi, atbilstoši Līguma un Tehniskās specifikācijas (Līguma 1.pielikums) prasībām.
	3. Izpildītājs veic Pakalpojumu ar savu tehnisko nodrošinājumu un darbaspēku saskaņā ar Tehniskajā specifikācijā (Līguma 1.pielikums) izvirzītajām prasībām.
	4. Pakalpojuma izpildes vieta ir Bauskas novads, Pasūtītāja noteiktajās Pakalpojumu norises vietās.
	5. Pasūtītājs un Izpildītājs vienojas, ka Finanšu piedāvājumā (Līguma 2.pielikums) norādītais Pakalpojuma daudzums ir informatīvs un var mainīties objektīvu apstākļu dēļ. Pasūtītājam Līguma darbības laikā ir tiesības samazināt vai palielināt Līgumā norādīto Pakalpojuma daudzumu atbilstoši reālajai nepieciešamībai.
2. **Līguma summa un norēķinu kārtība**
	1. **Līguma kopējā summa** ir **\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_ *euro*)**, ieskaitot visus valsts noteiktos nodokļus un nodevu maksājumus, izņemot pievienotās vērtības nodokli, kas saskaņā ar Finanšu piedāvājumu (Līguma 2.pielikums) sastāv no:
		1. **\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_ *euro*)** bez pievienotās vērtības nodokļa, par Pakalpojuma sniegšanu pasākumā **“Festivāls “Bauska TASTE””;**
		2. **\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_ *euro*)** bez pievienotās vērtības nodokļa, par Pakalpojuma sniegšanu pasākumā “**Jaungada sagaidīšana Bauskā”.**
	2. Pievienotās vērtības nodoklis tiek aprēķināts papildus Līguma summai, un Pasūtītājs veic tā apmaksu saskaņā ar Pievienotās vērtības nodokļa likumu, spēkā esošajiem Ministru kabineta noteikumiem un citiem normatīvajiem aktiem.
	3. Pasūtītājs veic apmaksu par Pakalpojuma sniegšanu katrā pasākumā atsevišķi 10 (desmit) darba dienu laikā pēc Pakalpojuma sniegšanas attiecīgajā pasākumā, pieņemšanas – nodošanas akta abpusējas parakstīšanas un Izpildītāja rēķina saņemšanas dienas.
	4. Rēķinos ir jāuzrāda:
		1. Pasūtītāja nosaukums: Bauskas novada pašvaldība;
		2. šī Līguma numurs BNP/TI/2023/93;
		3. rekvizīti atbilstoši Pievienotās vērtības nodokļa likuma 125. panta prasībām;
		4. citu informāciju, ja to noteicis Pasūtītājs.
	5. Visi maksājumi Līguma ietvaros Izpildītājam tiek veikti uz Izpildītāja norādīto bankas norēķinu kontu.
	6. Par samaksas dienu uzskatāms bankas atzīmes datums Pasūtītāja maksājuma uzdevumā.
3. **Līguma darbības laiks un Pakalpojuma sniegšanas termiņš**
	1. Līgums stājas spēkā ar pēdējā droša elektroniskā paraksta un laika zīmoga pievienošanas brīdi un ir spēkā līdz pilnīgai saistību izpildei vai tā izbeigšanai Līgumā noteiktajā kārtībā.
	2. Pakalpojums jānodrošina:
		1. Festivāla “Bauska TASTE” norises laikā 04.08.2023. – 06.08.2023;
		2. Jaungada sagaidīšanas pasākumā Bauskā 31.12.2023. – 01.01.2024.

1. **Izpildītāja pienākumi un tiesības**
	1. Izpildītāja pienākumi:
		1. sniegt Pakalpojumu Pasūtītāja organizētajos pasākumos, saskaņā ar Līgumu, tā pielikumiem, Pasūtītāja norādījumiem un Latvijas Republikas normatīvajiem aktiem, kas ir attiecināmi uz Pakalpojumu un tā izpildi;
		2. nodrošināt Pakalpojuma izpildē pietiekamu un kvalificētu personālu;
		3. novērst vai arī mazināt zaudējumus, kas var rasties Pasūtītajam trešo personu prettiesiskas, nolaidīgas rīcības vai citāda veida Pasākumu apdraudējuma rezultātā ar mērķi saglabāt Pasūtītāja mantu, pārtraukt pretlikumīgas darbības un/vai aizturēt likumpārkāpējus;
		4. nodrošināt, ka Līguma darbības laikā ir spēkā Izpildītāja civiltiesiskās atbildības apdrošināšanas līgums, kas noslēgts atbilstoši Ministru kabineta 2015.gada 3.februāra noteikumiem Nr.58 “Noteikumi par civiltiesiskās atbildības obligāto apdrošināšanu apsardzes darbībā”. Izpildītājs 2 (divu) darba dienu laikā, skaitot no Pasūtītāja pieprasījuma saņemšanas dienas, iesniedz Pasūtītājam minētās civiltiesiskās atbildības apdrošināšanas polises apliecinātu kopiju;
		5. sniedzot Pakalpojumu ievērot Latvijas Republikas normatīvajos aktos noteiktās darba aizsardzības un ugunsdrošības prasības;
	2. Izpildītāja tiesības:
		1. saņemt no Pasūtītāja visu nepieciešamo informāciju, kas saistīta ar Pakalpojuma sniegšanu, un kas ir Pasūtītāja pārziņā;
		2. saņemt samaksu par faktiski izpildīto un Pasūtītāja pieņemto Pakalpojumu saskaņā ar Līguma noteikumiem.
2. **Pasūtītāja pienākumi un tiesības**
	1. Pasūtītāja pienākumi:
		1. ne vēlāk kā 5 (piecas) dienas pirms katra pasākuma sākuma paziņot Izpildītājam par Pakalpojuma nepieciešamību, norādot konkrētu Pakalpojuma izpildes vietu, laiku un izpildes termiņu;
		2. norēķināties ar Izpildītāju par kvalitatīvi un atbilstoši Līguma noteikumiem izpildīto Pakalpojumu Līgumā noteiktajā kārtībā.
	2. Pasūtītāja tiesības:
		1. samazināt sniedzamā Pakalpojuma apjomu, ja Pakalpojuma sniegšana nav nepieciešama;
		2. mainīt Tehniskajā specifikācijā (Līguma 1.pielikums) noteiktos pasākumu izpildes datumus, informējot par to Izpildītāju ne vēlāk kā 1 (vienu) mēnesi pirms plānotā pasākuma;
		3. izvirzīt pretenzijas par sniegtā Pakalpojuma kvalitāti, ja tas pilnīgi vai daļēji neatbilst Līguma noteikumiem;
		4. vienpusēji izbeigt Līgumu, ja Izpildītājs nepilda vai nepienācīgi pilda Līguma noteikumus.
3. **Līguma grozīšanas un izbeigšanas kārtība**
	1. Līgumu var grozīt vai papildināt, atbilstoši Latvijas Republikā spēkā esošo normatīvo aktu noteiktajai kārtībai, noformējot rakstisku Pušu vienošanos, kas ar tās abpusēju parakstīšanu kļūst par Līguma neatņemamu sastāvdaļu.
	2. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties.
	3. Pasūtītājs ir tiesīgs vienpusēji izbeigt Līgumu pirms tajā noteikto saistību izpildes, ja:
		1. Izpildītājs nepienācīgi pilda savas Līgumā noteiktās saistības, un pēc Pasūtītāja brīdinājuma saņemšanas nav novērsis konstatēto Līgumā noteikto saistību neizpildi vai turpina tās nepildīt;
		2. Izpildītājs sniedz Pakalpojumu, kas neatbilst Tehniskās specifikācijas (Līguma 1.pielikums), Līguma un/vai Latvijas Republikas normatīvo aktu prasībām. Pasūtītājs neatlīdzina Izpildītājam tādējādi radušos zaudējumus;
		3. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas vai tiek atklātas/konstatētas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas saskaņā ar Starptautisko un Latvijas Republikas nacionālo sankciju likuma 11.1panta trešās daļas regulējumu.
	4. Izbeidzot Līgumu saskaņā ar Līguma 6.3.apakšpunktu, Līgums uzskatāms par izbeigtu 5 (piektajā) dienā pēc Pasūtītāja paziņojuma par Līguma izbeigšanu parakstītu ar drošu elektronisko parakstu un laika zīmogu izsūtīšanas dienas uz Līguma 11.2.apakšpunktā norādītās atbildīgās personas e-pasta adresi.
	5. Jebkurā Līguma izbeigšanas gadījumā Puses apņemas izpildīt visas saistības, kas radušās līdz Līguma izbeigšanas brīdim.
	6. Jebkurā Līguma izbeigšanas gadījumā Puses apņemas izpildīt visas saistības, kas radušās līdz Līguma izbeigšanas brīdim.
4. **Pušu atbildība**
	1. Puses ir savstarpēji atbildīgas par Līguma saistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus saskaņā ar spēkā esošajiem normatīvajiem aktiem.
	2. Izpildītājs ir atbildīgs par sniegtā Pakalpojuma kvalitāti, atbilstību Tehniskajai specifikācijai (Līguma 1.pielikums), Līgumam un Latvijas Republikas normatīvajiem aktiem.
	3. Izpildītājs ir atbildīgs pret Pasūtītāju un trešajām personām par visiem zaudējumiem, kas radušies Izpildītāja vai Izpildītāja iesaistīto apakšuzņēmēju saistību izpildes ietvaros.
	4. Ja Pasūtītājs neveic maksājumus Līgumā noteiktajos termiņos, Izpildītājam ir tiesības piemērot un Pasūtītājam ir pienākums par katru kavēto dienu samaksāt līgumsodu 0,5% (nulle, komats, pieci procenti) apmērā no termiņā neapmaksātās summas. Līgumsoda samaksa neatbrīvo Pasūtītāju no Līguma saistību izpildes.
	5. Ja Izpildītājs kavē Pakalpojuma sniegšanas termiņus, Pasūtītājam ir tiesības piemērot un Izpildītājam ir pienākums par katru nokavēto dienu samaksāt līgumsodu 0,5% (nulle, komats, pieci procenti) apmērā no Līguma summas. Līgumsoda samaksa neatbrīvo Izpildītāju no Līguma saistību izpildes.
	6. Gadījumā, ja Izpildītājs nepilda vai atsakās pildīt Līgumu, vai ja Līgums tiek izbeigts Izpildītāja vainas dēļ, Izpildītājs maksā Pasūtītājam 10% (desmit procenti) no Līguma summas.
	7. Līgumsods par saistību nepienācīgu izpildi vai neizpildīšanu termiņā noteikts pieaugošs, taču kopumā ne vairāk par 10% (desmit procentiem) no Līguma summas.
5. **Strīdu izskatīšanas kārtība un citi nosacījumi**
	1. Visus jautājumus un strīdus, kas rodas starp Pusēm Līguma darbības laikā, Puses risina pārrunu ceļā.
	2. Gadījumā, ja Puses nespēj strīdu atrisināt savstarpēju pārrunu rezultātā, strīdu izskatīšana tiks nodota vispārējās jurisdikcijas tiesai Latvijas Republikas spēkā esošo normatīvo aktu noteiktajā kārtībā.
6. **Nepārvarama vara un ārkārtēji apstākļi**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem ir pieskaitāmas stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
	2. Pusei, kura atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc tās uzskata, ir iespējama un paredzama Līgumā paredzēto saistību izpilde un, pēc otras Puses pieprasījuma, šādam ziņojumam ir jāpievieno informācija, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu Līguma saistību nepienācīgas izpildes pamatu.
	3. Gadījumā, ja iestājas nepārvaramas varas apstākļi, Puses pēc iespējas drīzāk sāk sarunas par Līguma izpildes alternatīviem variantiem, kas ir pieņemami abām Pusēm, un izdara attiecīgus grozījumus Līgumā vai arī izbeidz Līgumu.
7. **Citi noteikumi**
	1. Personas datus, kurus Līguma izpildes nolūkā Pasūtītājs nodevis Izpildītājam vai Izpildītājs ieguvis no citām personām (turpmāk – Personas dati), Izpildītājs apstrādā saskaņā ar Latvijas Republikas normatīvajiem aktiem, Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz Personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula), prasībām un Pasūtītāja norādījumiem.
	2. Puses apņemas neizpaust Līguma nosacījumus, tā saturu, izņemot gadījumus, ja informācija jāsniedz saskaņā ar Latvijas Republikas normatīvajiem aktiem.
	3. Puses apņemas saglabāt jebkura dokumenta vai jebkādu citu ar Līgumu saistīto materiālu vai informācijas konfidencialitāti.
	4. Līguma 10.3.apakšpunktā minētā informācija netiek uzskatīta par konfidenciālu Līguma ietvaros, ja tā ir likumīgi kļuvusi publiski pieejama, iekļauta Pušu sagatavotos publiska rakstura pārskatos un atskaitēs.
	5. Ja kādai no Pusēm tiek mainīts juridiskais statuss, atbildīgā persona, paraksta tiesības, vai adrese, tā nekavējoties, ne vēlāk kā 2 (divu) darba dienu laikā, rakstiski par to paziņo otrai Pusei. Ar šāda paziņojuma iesnigšanas brīdi, Līgumā norādītā informācija ir grozīta, bez atsevišķu Līguma grozījumu parakstīšanas. Līdz šāda paziņojuma saņemšanai, spēkā ir iepriekšējā informācija.
	6. Neviena no Pusēm bez saskaņošanas ar otru Pusi nedrīkst nodot trešajai personai savas Līgumā noteiktās saistības.
	7. Visai sarakstei, saskaņojumiem, dokumentiem un citai informācijai, ar kuru apmainās Puses un kura ir attiecināma uz Līgumu, ir jābūt latviešu valodā, noformētai rakstiski, un tai ir jābūt iesniegtai otrai Pusei personiski pret parakstu vai nosūtītai ierakstītā vēstulē uz Līgumā norādīto adresi vai parakstītai ar drošu elektronisko parakstu un laika zīmogu un nosūtītai uz Līguma 11.punktā norādītās atbildīgās personas e-pasta adresi.
	8. Puses vienojas, ka visos dokumentos, kas saistīti ar šo Līgumu, tajā skaitā rēķinos un aktos Izpildītājs norādašī Līguma numuru: BNP/TI/2023/93.
	9. Līgums sagatavots latviešu valodā elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.
	10. Līgumam ir 2 (divi) pielikumi:

1.pielikums – “Tehniskā specifikācija” uz \_\_ (\_\_\_\_\_\_\_\_\_\_\_\_\_\_\_) lp.;

2.pielikums – “Finanšu piedāvājums” uz \_\_ (\_\_\_\_\_\_\_\_\_\_\_\_\_\_\_\_) lp.

1. **Atbildīgās personas**
	1. Atbildīgā persona par Līguma izpildi no Pasūtītāja puses: **Uģis Skuja**, Bauskas novada pašvaldības iestādes “Bauskas Kultūras centrs” saimniecības vadītājs, tālrunis +37123202339,e-pasts: ugis.skuja@bauskasnovads.lv.
	2. Atbildīgā persona par Līguma izpildi no Izpildītāja puses: \_\_\_\_\_\_\_\_\_\_\_\_\_\_, tālr. Nr. \_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_.
2. **Pušu paraksti un rekvizīti**
1. Atbilstoši Komisijas 2003.gada 6.maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. [↑](#footnote-ref-1)
2. Atbilstoši Komisijas 2003.gada 6.maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. [↑](#footnote-ref-2)